open-index/open-wikipedia-markdown huggingface dataset:
Albertus-Universität Königsberg

**Albertus-Universität Königsberg** var universitetet i Königsberg i Øst-Preussen, Tyskland. Det ble grunnlagt i 1544 av hertug Albrecht av Preussen. En av universitetets mest berømte professorer var filosofen Immanuel Kant. Universitetet opphørte å eksistere i 1945 etter Tysklands sammenbrudd og Sovjetunionens okkupasjon av Øst-Preussen. 

Universitetes offisielle navn fra 1701 til 1918 var «Königliche Albertus-Universität zu Königsberg i. Pr». Navnet «Albertina» som hadde vært i alminnelig bruk fra 1656 ble i 1930 strøket fra vedtektene av Preussens kultusministerium.

Et russisk universitet ble grunnlagt samme sted i 1967. I 2005 ble dette universitetet omdøpt til Immanuel-Kant-universitetet.

## Historie
Albertina-universitet ble grunnlagt som en luthersk motpart til det katolske universitetet i Kraków av Albrecht av Brandenburg, den første hertug av det protestantiske Preussen. Det var det nest eldste universitetet i Brandenburg-Preussen, og bestod av fem fakulteter: teologi, medisin, filosofi og jus. Den første rektoren var poeten Georg Sabinus, svigersønn av reformasjonsteologen Philipp Melanchthon. Senere rektorer inkluderte en rekke prøyssiske kongelige.

På 1600-tallet var universitetet kjent for Simon Dach og hans krets av diktere. På 1700-tallet virket Immanuel Kant som professor og senere rektor ved universitetet. Kant forlot aldri Königsberg, og hans grav ligger på universitetsområdet. Albertinas botaniske hage ble åpnet i 1811. To år senere etablerte astronomen Friedrich Bessel sitt observatorium ved siden av den botaniske hagen. Andre berømte vitenskapsmenn som virket ved universitetet i det 19. århundre var filosofen Johann Gottlieb Fichte (1806–07), biologen Karl Ernst von Baer (1817–34), matematikerne Carl Gustav Jacobi (1829–42), mineralogen Franz Ernst Neumann (1828–76), og fysikeren Hermann von Helmholtz (1849–55). 

I det 20. århundre var universitetet mest kjent for sin skole av matematikere, bestående bl.a. av Einsteins lærer Hermann Minkowski og David Hilbert, en av de største av moderne matematikere. Universitetet feiret sitt 400-årsjubileum i 1944.

Allierte og sovjetiske bombeangrep på Königsberg mot slutten av andre verdenskrig ødela store deler av universitetscampus. Albertina ble stengt, og isteden ble det åpnet et russisk lærerinstitutt. I 1967 ble det grunnlagt et statsuniversitet. I 2005 ble det i en felles kunngjøring fra Vladimir Putin og Gerhard Schröder gjort kjent at dette universitetet heretter skulle bære navnet *Immanuel-Kant-universitetet*. 

Albertina.jpg|Albertina-universitetet i det 19. århundre
Immanuel Kant (portrait).jpg|Immanuel Kant virket hele sitt liv ved Albertina-universitetet
UniversAula.jpg|Albertinas aula

## Kjente alumni fra Albertina
*Immanuel Kant
*Johann Gottfried Herder
*David Hilbert
*E.T.A. Hoffmann
*Christian Goldbach
*Gustav Kirchhoff
*Karl Rudolf König
*Gotthilf Heinrich Ludwig Hagen
*Ewald Christian von Kleist
*Friedrich Ludwig Zacharias Werner
*Kristijonas Donelaitis

## Referanser
Albertina

**Albertina** kan vise til:

*Albertina (legat) – et dansk legat
*Albertina – det tidligere universitetet i Königsberg, Øst-Preussen
*Albertina (Wien) – et museum i Wien
*Albertina (Minas Gerais) – en brasiliansk kommune i delstaten Minas Gerais
*Albertina (navn)
Friedrich Wilhelm Bessel

**Friedrich Wilhelm Bessel** (født 22. juli 1784 i Minden, Westfalen, død 17. mars 1846 i Königsberg, Øst-Preussen) var en av tysk matematiker og astronom. Han var en av de mest kjente tyske vitenskapsmenn i det 19. århundre. I en alder av 26 år ble han leder av det kongelige observatorium i Königsberg, og kartla blant annet  stjerner i himmelrommet. Han innførte de etter ham oppkalte Bessel-funksjoner. Han fikk bl.a. ordenen Pour le Mérite.

## Liv og vorke
### Bakgrunn
Bessel kom ved femten års alder til Bremen for studier i handelslære, der hans interesse for astronomi og geografi gjorde at han fikk Heinrich Wilhelm Olbers' oppmerksomhet. På dennes anbefaling fikk han i 1806 ansettelse ved Johann Hieronymus Schröter privatobservatorium i Lilienthal.

### Forskerkarriere
Han ble i 1810 kalt til Königsberg, der han 1811-13 bygde et nytt observatorium, som ble utstyrt med de aller beste instrumenter, hvorav særlig heliometeret er berømt. Med disse gjorde han mange iakttagelser og banet nye veger for den astronomiske iakttagelsekunst. Men han var också dypt innviet i astronomines matematiske teorier og skapte fullstendig nyw metoder. Han reduserte James Bradleys fiksstjerneobeservasjoner, som han i 1818 publiserte under tittelen *Fundamenta astronomiæ deducta ex observationibus J. Bradley*.

Ved iakttagelser av stjernene Sirius og Procyon trodde Bessel å finne at de beveger seg omkring et mørkt sentrum. Han tilkjennagav at en planet måtte finnes bortenfor Uranus, noe som senere ble bekreftet.

Bessel var den første som anvendte parallakse for å beregne avstanden til en stjerne. I år 1838 angav han at stjernen 61 Cygni hadde en parallakse på 0,314 buesekunder målt ved jordens ekstrempunkter på sin bane rundt solen. Dette skulle innebære et avstand på omkring 10 lysår, en verdi ganske nær de 11,4 lysår som senere ble ansett å være den korrekte verdi.

Bessel oppdaget Bessel-funksjonen. Han definerte også formen på den referansellipsoide, vanligvis kalt "Bessel 1841", som er base for mange kart. Sammen med Johann Jacob Baeyer gjennomførte han i 1832 den østpreussiske gradmåling, og bestemte fra tallene jordens form og størrelse.

Bessel var samtidig med Carl Friedrich Gauss, også både matematiker og astronom.


Bessel, Friedrich Wilhelm – Tabulae Regiomontanae reductionum observationum astronomicarum ab anno 1750 usque ad annum 1850 computatae, 1830 – BEIC 753362.jpg|*Tabulae Regiomontanae reductionum observationum astronomicarum ab anno 1750 usque ad annum 1850 computatae*, 1830


## Priser og utmerkelser (utvalg)
* 1829 – Royal Astronomical Societys gullmedalje

## Referanser


## Eksterne lenker

* http://www-gap.dcs.st-and.ac.uk/~history/Mathematicians/Bessel.html
* https://web.archive.org/web/20050309162559/http://www.olanis.de/knowhow/mapprj/mapprj5.shtml
* http://planetarium.hs-bremen.de/bremen/astroinbremen.html
* http://mdz1.bib-bvb.de/~ndb/ndbsuche.html?inpAutor=Schonenberg,%20Erich
Officina Profumo Farmaceutica

**Officina Profumo Farmaceutica** er et av verdens eldste apotek.

Apoteket ligger i klosteret i tilknytning til Santa Maria Novella, som er en av Firenzes kirker. Apoteket har sine røtter tilbake til 1221, da en gruppe dominikanerprester flyttet dit og begynte å dyrke urter til medisinsk bruk. Offisielt regnes imidlertid 1612 å være det året apoteket ble grunnlagt. 

Apoteket er fortsatt i drift, og baserer seg på de samme oppskriftene som den gang. Det produserer både såpe, parfyme og helseprodukter. 

## Eksterne lenker
Offisiell hjemmeside
Frøydis Arnesen

**Frøydis Arnesen** (født 1965) er en norsk forfatter av romanserien *Villa Morgenstjerne*, utgitt av Schibsted Forlagene. Tidligere utgitte bøker: *Livets Døtre urtebok* (sammen med May Grethe Lerum) og *Hvordan finne drømmemannen – og bli kvitt ham når du innser tabben*. Hun har også skrevet noveller for ukeblader, samt oversatt en rekke bøker. Hun er datter av forlegger Finn Arnesen.

## Eksterne lenker
* Biografi hos Schibsted Forlagene
Simon Dach

**Simon Dach** (født 29. juli 1605 i Memel, død 15. april 1659 i Königsberg) var en tysk dikter.

Selv om han kom fra enkle kår, fikk han en solid utdannelse ved de klassiske skoler. Han var sønn av en rettstolk for litauisk, og gikk på domskolen i Königsberg, senere latinskolen i Wittenberg. Da han gikk på gymnasiet i Magdeburg utbrøt pest, og han flyktet tilbake til Königsberg, med et kort opphold i Danzig. 21 år gammel ble han immatrikulert i 1626 ved universitetet i Königsberg, hvor han studerte filosofi og teologi. Etter studiet ble han lærer ved domskolen i 1633 og tre år senere også viserektor.

I Königsberg fikk han et nært forhold til Heinrich Albert, Robert Robertin og Sibylla Schwarz, og sammen med dem grunnla han den såkalte *[[Königsberger Dichtergruppe]]*. Han priste det herskende fyrstehuset Hohenzollern i en diktsamling kalt *Kurbrandenburgische Rose, Adler, Löwe und Scepter* (1661), og skrev en rekke andre dikt, det mest kjente er *Anke von Tharaw Oss, de my gefollt* (oversatt til høytysk av Herder som *Annchen von Tharau*). Blant kjente hymner hører *Ich bin ja, Herr, in deiner Macht*, *Ich bin bei Gott in Gnaden durch Christi Blut und Tod*, og *O, wie selig seid ihr doch, ihr Frommen*.

Kurfyrst Georg Wilhelm av Brandenburg utnevnte ham til professor i diktekunst ved universitetet i Königsberg i 1639. Året etter tok han doktorgraden, og i 1656 ble han rektor ved universitetet. Kurfyrsten var så tilfreds med hans arbeid, at han skjenket ham et gods to år senere.

## Referanser


## Litteratur

* Birt, Alexander J.: Simon Dach. – Königsberg i.P. : Gräfe & Unzer, 1905
* Nick, Bruno: Das Naturgefühl bei Simon Dach. – Greifswald, Univ. Diss., 1911
* Simon Dach und seine Freunde als Kirchenlieddichter / hrsg. von August Gebauer. – Tübingen : Osiander, 1828
* Stiehler, Heinrich: Simon Dach. – Königsberg i.P. : Hartung, 1896
Pulitzerprisen

**Pulitzerprisen** er en gruppe amerikanske priser som deles ut årlig i over 20 ulike kategorier.

## Journalistikk-prisen
Den mest kjente hovedkategorien er journalistikk, og Pulitzerprisen i journalistikk regnes som den viktigste utmerkelsen en journalist i USA kan få. Det deles også ut priser for skjønnlitteratur og musikk. Den første utdelingen fant sted 4. juni 1917. Herbert Bayard Swope i avisa *[[New York World]]* ble historiens første vinner i kategorien journalistikk. I nyere tid finner bekjentgjøringen sted i april.

Vinnerne utpekes av en uavhengig jury som administreres av Columbia University Graduate School of Journalism i USA. 

## Prisenes grunnlegger
Prisen ble etablert av Joseph Pulitzer, en ungarsk-amerikansk forfatter og avisforlegger.

## Kategorier
Per 2021 deles Pulitzerprisen ut i følgende kategorier (årstallet i parentes er året da kategorien ble opprettet):

* **Journalistikk**
**«Public Service» (1917–)
**«Breaking News Reporting» (1998–)
**«Investigative Reporting» (1985–)
**«Explanatory Reporting» (1998–)
**Lokaljournalistikk – «Local Reporting» (1948–1952, 2007–)
**National Reporting (1948–)
**Utenriksreportasjer – «International Reporting» (1948–)
**«Feature Writing» (1979–)
**«Commentary» (1973–)
**Kulturanmeldelser «Criticism» (1973–)
**Editorial Writing (1917–)
**«Editorial Cartooning» (1922–)
**«Breaking News Photography» (2000–)
**Feature Photography (1968–)
**«Audio Reporting» (2020–)
* **Litteratur, dramatikk og musikk** –  «Letters, Drama & Music»
**Skjønnlitteratur – «Fiction» (1948–): se Pulitzerprisen for skjønnlitteratur
**Dramatikk – «Drama» (1917–)
**Historie «History» (1917–)
**Biografier – «Biography» (1917–)
**Lyrikk – «Poetry» (1922–)
**Sakprosa – «General Nonfiction» (1962–)
**Musikk – «Music» (1943–): se Pulitzerprisen for musikk
* **Fri kategori** («Special Citations and Awards»)
** I tillegg til de sjanger-spesifikke prisene kan det deles ut en pris til en person som har gjort seg særlig fortjent til heder, for eksempel på grunn av sitt livslange virke. Denne prisen deles ikke ut årlig; første gang den ble utdelt var i 1930.

## Referanser


## Eksterne lenker
*
Wig Wam

**Wig Wam** er et norsk glam-rock/glam metal-band som ble dannet i Halden i 2001. De hadde sin første konsert 24. februar 2001 i Halden. I 2004 kom deres første album, *[[667.. The Neighbour of the Beast]]*. Bandet deltok Melodi Grand Prix i 2004 og kom på tredjeplass. Året etter vant de den norske finalen i Melodi Grand Prix med låten «In My Dreams», som ble skrevet av gitaristen Teeny (Trond Holter). Bandet representerte Norge i Eurovision Song Contest 2005 i Kyiv i Ukraina 21. mai 2005, og endte på niendeplass sammen med Danmark. Wig Wam fikk totalt tre maksimumpoeng, 12 poeng. Disse ble gitt av Island, Finland og Danmark.

Vokalisten i gruppa, Glam (Åge Sten Nilsen), har også et eget soloprosjekt. Vinnerlåten fra Melodi Grand Prix 2005, «In My Dreams», har blitt mikset på nytt under navnet «Ronja Rebel – Love Is All Over Me». Melodien har en *harddance*-stil. Wig Wam var oppvarmere for Kiss i Oslo 14. juni 2010. Bandet hadde sin siste konsert 31. august 2013 på Stormbringer Rock Club på Dokka, men kunngjorde gjenforening i 2020. Bandet fikk fornyet oppmerksomhet vinteren 2021, da flere av bandets sanger dukket opp på HBO Max-superheltserien *Peacemaker*, blant andre «Do Ya Wanna Taste It».

## Medlemmer
* *Glam* (Åge Sten Nilsen) &mdash; vokal
* *Teeny* (Trond Holter) &mdash; gitar
* *Flash* (Bernt Jansen) &mdash; bass
* *Sporty* (Øystein Andersen) &mdash; trommer
* Lasse Finbråten &mdash; keyboard (live)

## Diskografi
### Album
* *[[667.. The Neighbour of the Beast]]* (2004)
* *[[Hard to Be a Rock 'n' Roller]]* (2005)
* *[[Hard to Be a Rock 'n' Roller.. in Kiev!]]* (2005)
* *[[Wig Wamania]]* (2006), # 10 i Norge
* *[[Live in Tokyo (Wig Wam)|Live in Tokyo]]* (2007)
* *[[Non Stop Rock'n'Roll]]* (2010)
* *[[Wall Street (album)|Wall Street]]* (2012)
**Never Say Die* (2021)
**Out of the Dark* (2023)

### Singler
* «Crazy Things» (2004)
* «Hard to Be a Rock 'n' Roller» (2004)
* «I Turn to You» (2004)
* «In My Dreams» (2005)
* «Bless the Night» (2005)
* «In My Dreams» (2005, Sverige)
* «It's Hard to Be a Nissemann» (2005)
* «In My Dreams» (2005, Tyskland)
* «Gonna Get You Someday» (2006)
* «Bygone Zone» (2006)
* «Daredevil Heat» (2006)
* «At the End of the Day» (2006)
* «Wall Street» (2012) 
* «The Bigger The Better» (2012)
* «Never Say Die» (2020)
* «Kilimanjaro» (2020)

## Se også
* Melodi Grand Prix 2005

* Eurovision Song Contest 2005

## Referanser


## Eksterne lenker
* 
*
Hungerford Bridge

**Hungerford Bridge** er en bro, eller egentlig en gruppe på tre broer, over Themsen i London, mellom Waterloo Bridge og Westminster Bridge.

I sin nåværende form består den av en jernbanebro &ndash; iblant kjent som *Charing Cross Bridge* &ndash; omgitt på sidene av to gangbroer som deler jernbanebroens grunnutstikkere og som egentlig kalles *Golden Jubilee Bridges*.

Broens sydlige side ligger nær Waterloo stasjon, County Hall, Royal Festival Hall og London Eye. Den nordlige siden er i nærheten av Embankment undergrunnsstasjon, Charing Cross stasjon og Victoria Embankment.

Hungerford Bridge var opprinnelig tegnet av Isambard Kingdom Brunel og åpnet i 1845 som en hengebro for fotgjengere. I 1859 ble broen oppkjøpt for å forlenge South Eastern Railway til den nyåpnede Charing Cross stasjon. Jernbaneselskapet erstattet hengebroen med en konstruksjon tegnet av John Hawkshaw. En gangvei på hver side ble tilføyet, men den ene ble senere fjernet da jernbanen ble utvidet. I 1951 fikk den en ny, midlertidig gangvei i form av en gangbro bygget av hæren for den store britiske festivalen. Hungerford Bridge er den eneste i sentrale London som kombinerer gangbro med jernbanebro.

## Se også
* Liste over broer i London

## Referanser
Lidia Zamenhof

**Lidia Zamenhof** (født 29. januar 1904 i Warszawa, død antagelig 5. september 1942 i konsentrasjonsleiren Treblinka) var tredje datter av Klara og Ludwik Zamenhof, esperantos skaper.

## Liv og virke
Født i en sekularisert jødisk familie i Polen hadde Lidia sett effekten av brutale pogromer, krig, rasisme, religiøse og nasjonale strider.

I sin ungdom bestemte hun seg for å gjøre alt i sin makt for på utbre sin fars universelle språk. Dette var de farer som hennes far strevde for å forinte når han skapte esperanto; et nøytralt og lettlært verdensspråk som alle mennesker kunne kommunisere med, og dermed bryte ned barrierene av fiendtlighet og misforståelser. Hun ble også en ivrig forkjemper for *[[homaranismo]]*, en medmenneskelighetslære som ble utviklet av faren og bygde opp under esperantos prinsipper.

Høsten 1925, i Genève, kom Lidia for første gang kom i kontakt med bahai-bevegelsens esperantoklubb som støttet utviklingen av et internasjonalt hjelpespråk. Hun ble attrahert til bahaien, journalisten og esperantisten Martha Root som inspirerte henne meget.

I 1932, Da Lidia var 28 år med utgangspunkt fra Warszawa, begynte hun en seksårig reise gjennom Europa og Amerika som en reisende lærer i esperanto – og en av dets mest hengivne tilhengere og talskvinne. I en tid med fanatisk nasjonalisme og krigshets begynte hun å propagere kraftfullt for internasjonalt samarbeide og fred, for menneskehetens enhet og for likestilling mellom mann og kvinner.

Hennes oversettelse av verket *[[Quo Vadis]]* av Henryk Sienkiewicz ble publisert i 1933 og ble meget godt kjent.

Med sin jødiske bakgrunn møtte hun sin skjebne under den tyske okkupasjon av Polen. Først ble hun og fire av hennes familiemedlemmer satt i fengsel for seks måneders tid i Pawiak-fengselet – grunnen er ikke kjent. Broren Adam så henne aldri igjen. I november 1940 ble hun og andre familiemedlemmer send inn i Warszawaghettoen. Derfra ble hun den 5. september 1942 med flere andre sendt med krøttervogn til konsentrasjonsleiren Treblinka. Det formodes at hun ble drept ved ankomsten dit samme dag, eller temmelig snart etter.

## Referanser


## Litteratur
* Wendy Heller: *Lidia. The life of Lidia Zamenhof, Daughter of Esperanto.* George Ronald, Oxford, 1985.
* Wendy Heller: *Lidia. La vivo de Lidia Zamenhof, Filino de Esperanto.* Flandra Esperanto-Ligo, 2007.

## Se også
* Ludwik Lejzer Zamenhof
* Esperanto
* Språk
Justisdepartementet (USA)

**Det amerikanske justisdepartementet** (engelsk: *Department of Justice*) er et departement i den amerikanske regjeringen med ansvar for rettshåndhevelse. Departementet ledes av generaladvokaten, et embete opprettet i 1789.

Departementet har mer enn  ansatte, herunder  advokater.

## Organisasjon
* Office of the Attorney General
* Office of the Solicitor General
* Office of the Pardon Attorney
* Office of Legal Counsel
* Executive Office for Immigration Review
* Executive Office for U.S. Attorneys
* Executive Office for U.S. Trustees
* Antitrust Division
* Civil Division
* Civil Rights Division
* Criminal Division
* Environment and Natural Resources Division
* Tax Division

## Se også
* Liste over Amerikas forente staters justisministre

## Referanser


## Eksterne lenker
*
Pål Arne Fagernes

**Pål Arne Fagernes** (født 8. juni 1974 i Asker, død 4. august 2003 i Moss) var en norsk spydkaster og bokser.

## Spydkarrieren
Fagernes' beste resultat som spydkaster var 4.-plass under VM i friidrett i 1999. Han kastet da 86,24 meter og satte norsk rekord. Under kvalifiseringen i OL i Sydney i 2000 forbedret han sin norske rekord til 86,74 meter. I finalen oppnådde han 83,04 meter og ble nummer ni. Han deltok også i OL 1996 i Atlanta. Fagernes vant fire NM-gull, og i 2002 mottok han kongepokalen. Han nådde imidlertid aldri helt opp i verdenstoppen, mye på grunn av utenomsportslige problemer.

Hans norske rekord sto inntil juni 2005 da Andreas Thorkildsen kastet 86,82 meter under et stevne i Finland. Thorkildsen har senere forbedret rekorden ytterligere.

## Øvrig karriere
Sin debutkamp som proffbokser, mot slovakiske Peter Simko i 2003, vant han på teknisk knockout etter 25 sekunder. 

Fagernes vant også 72 nasjonale langrennskonkurranser, seks kretsmesterskap i langrenn og nesten 30 sykkel/offroad-ritt – inkludert ett Norgescupritt. I 1990 kastet han en snøball 81,46 meter under det uoffisielle norgesmesterskapet på Bislett. Han representerte Asker Skiklubb i langrenn og friidrett (IK Tjalve fra 1995).

## Dødsulykke
Pål Arne Fagernes omkom i en bilulykke på E6 i Østfold, kun 29 år gammel.

## Internasjonale mesterskap

## Norske mesterskap

## Referanser


## Eksterne lenker
*
U.S. Marshals Service

**U.S. Marshals Service** (**USMS**) er en amerikansk føderal politietat underlagt Justisdepartementet. Den ble opprettet i 1789 og er USAs eldste føderale politietat, med ansvar for å beskytte det føderale rettsvesenet. Etaten skal vokte domstolene, transportere fanger, beskytte vitner, samt forvalte innsattes eiendeler. U.S. Marshals Service er også den etaten som pågriper flest rømte innsatte fra føderale fengselsinstitusjoner.

I Antarktis representerer U.S. Marshals Service føderale politimyndigheter.

## Bilder

Conair-Marshal.jpg|U.S. Marshals Service har ansvar for transport av føderale fanger
JPATS-prisoners stepping down an aircraft.jpg
United States Marshals Service Tools.jpg
Washington D.C. Anti-Vietnam Demonstration. U.S. Marshals bodily remove one of the protesters during the outbreak of... - NARA - 530620.jpg
James Meredith OleMiss.jpg|U.S. marshals eskorterer James Meredith til undervisning ved University of Mississippi
US Marshals with Young Ruby Bridges on School Steps.jpg|U.S. marshals eskorterer seks år gamle Ruby Bridges fra den tidligere segregerte skolen i 1960
US Marshal Badge.png


## Stillinger

## Referanser


## Eksterne lenker
*
Alv Erlingsson (eldre)

**Alv Erlingsson den eldre** (født ca. 1190 – død ca. 1240), også kalt **Alv av Thornberg**, var lendmann på Ringerike og gift med Ingeborg Bårdsdatter, søster til Skule Bårdsson fra storgården Rein i Trøndelag, bedre kjent som hertug Skule fra sagalitteraturen.

Alv hadde ifølge Håkon Håkonssons saga sete på storgården Thornberg på Ringerike, som er synonym med urgården Tanberg i dagens Ringerike kommune. Gården ligger strategisk til, med god utsikt til store deler av Ringerike, gangavstand til Norderhov kirke fra siste halvdel av 1100-tallet og kort fra både Storelva og Tyrifjorden.

Til tross for Tanbergs umiddelbare nærhet til Norderhov kirke, tilkjennegir et kongebrev, datert 13. desember 1304 i Bergen, at det sto ei da forfallen høgendeskirke på storgården, slik at familiens kirkelige sysler må ha vært bekvemmelige. Det viser at gården var et maktsenter. Et stort gravfelt på høyden like over gården, Stavhella ytterst på Tanbergmoen, viser dessuten at det må ha vært et maktsenter der i århundrer. Likeledes at Norderhov kirke én av tre tredingskirker i den norrøne Haðafylki, altså ei hovedkirke med høy status og utvida privilegier, på linje med fylkeskirkene. I tårnes andre etasje er det murt en stor bueportal (2,1 m bred og 3,4 m høy) inn til vestgalleriet i skipet, noe som peker mot en symbolsk funksjon utover det som var vanlig på bygdene. Det kan peke mot at kirken tilhørte myndighetene og kanskje ble besøkt av personer som ikke menget seg med allmuen, for eksempel adelsfolk.

I åra 1220–1231 var Alv hertug Skules sysselmann i Borgund på Sunnmøre, og nevnes der som en av vårbelgenes ledere. 

Fra 1232 hadde ikke lenger hertug Skule en maktposisjon som tilsa at han kunne klare å beholde tredjedelen av landet under sitt styre. Kongen krevde da en reduksjon av hertugdømmet under riksmøtet i Bergen i 1233, mellom hertug Skule og kong Håkon. Alv Erlingsson støttet hertug Skule. 

I 1239 var Alv blant hertug Skules ivrigste tilhengere, da Skule ville ta kongenavn og innstevnet de mektigste bøndene i hele Trøndelag til Øreting. Alv deltok også i Skules oppstand i 1240 og var en av hans mest trofaste menn under kampene mot birkebeinerne, som ble slått det året. Da han ikke nevnes etter dette, døde han trolig kort tid etter.

Alvs sønn var Erling Alvsson, og hans sønn igjen var Alv Erlingsson den yngre, også kalt Mindre-Alv, som ble sentral i formynderkretsen rundt kong Eirik Magnusson, også kjent som Eirik Prestehater. Mindre-Alv drev med sjørøveri og gjorde opprør mot kongemakten, noe som førte til hans død i 1290.

## Referanser
Utrecht (andre betydninger)

**Utrecht** kan vise til flere ting:

* Utrecht (provins), en provins i Nederland.
* Utrecht (by), hovedstad i ovennevnte provins.
* Erkebispedømmet Utrecht, et katolsk bispedømme
* Unionen i Utrecht, som i 1579 innledet den nederlandske uavhengighetskampen.
* Freden i Utrecht fra  1713, som avsluttet den spanske arvefølgekrigen.
Stian Eckhoff

**Stian Kampenhaug Eckhoff** (født 3. september 1979 i Trondheim) er en norsk skiskyttertrener og tidligere skiskytter. Han er bror til Kaja Eckhoff og Tiril Eckhoff, som også driver med skiskyting. 

## Karriere
Stian Eckhoff gikk på gull-laget til Norge i stafetten i VM 2005. Hans siste sesong som aktiv var sesongen 2008/2009. Han vant to renn i verdenscupen, begge sprint i Östersund, henholdsvis i 2004 og 2005.  Som aktiv representerte han Fossum IL i Akershus.

Han var inntil 2014 trener for herrer rekrutt i Norges Skiskytterforbund.

Fra 2014 til 2018 var han trener for kvinner elite i Norges Skiskytterforbund.  

## Verdenscupseire

## Referanser


## Eksterne lenker
* 
* 
*  Biografi hos BiathlonWorld.com
EnergiMølla

**EnergiMølla** er en musikk- og kulturscene i Kongsberg.  

EnergiMølla hadde prøveåpning under Kongsberg Jazzfestival 2002, og ble offisielt åpnet i oktober samme år.

## Bygningen
Huset ble bygget i 1890 som en mølle. Bygningen ble etter hvert overtatt av det lokale energiverket, og ble fram til 2000 benyttet som kontorer og lagerlokale. Huset ble deretter renovert og bygget om til en kulturscene. Bygningselementer i teglstein og støpejern ble beholdt, og i tillegg ble bygningen tilført nye, minimalistiske detaljer. 

## Stiftere
EnergiMølla drives som en stiftelse der de ulike stifterne skal fylle huset med innhold.

Stifterne i EnergiMølla Drift var per 2002:

* Kongsberg Jazzfestival
* Jazz Evidence
* K:Rock
* Kongsberg Spel- og dansarlag
* Ung Musikk Kongsberg
* Poesiverkstedet
* Kongsberg Teaterlag
* Kongsberg Bluesklubb
* Tilflukt
* Studentsamfunnet i Kongsberg
* Østnorsk Jazzsenter Buskerud
* Studentsamskipnaden i Buskerud

## Referanser


## Eksterne lenker
* 
* Kongsberg Jazzfestivals offisielle sider
* Studentsamfunnet i Kongsberg
Slalåm

**Slalåm** er en idrett der utøveren kjører på ski ned en bakke, i sikksakk mellom hinder. Ordet stammer opprinnelig fra Morgedal i Telemark, stedet kjent som «skisportens vugge». 

## Opprinnelse
De første skiløperne i Morgedal skilte løypene sine mellom *slalåm*, *ufsilåm* og *uvyrdslåm*. Slalåm var betegnelsen på en løype eller et spor (låm) i en slak bakke eller skråning (sla), mest for kvinner og barn. Ufsilåm var en bratt løype med ett hinder som kunne være et hopp, gjerde, en vanskelig unnamanøver, et juv, en fjellskrent eller annet. Uvyrdslåm var en løype som startet langt oppe og hadde flere slike hinder. Dagens «offpiste»- eller løssnøkjøring, eller ekstremkjøring utfor klipper og stup, er nok sammenliknbar med disse variantene fra den opprinnelige telemarkskjøringen.

## Moderne slalåm
Slalåm i moderne form er en konkurransegren i alpin skiidrett som går ut på at utøveren må ta seg ned en bakke og passere mellom oppsatte porter.

Nest etter telemarkskjøring regnes slalåm som den mest tekniske av de alpine skidisiplinene fordi det er i denne grenen portene står tettest, det vil si med kortest avstand mellom hverandre. Svingene slalåmkjøreren må ta gjennom portene blir derfor hurtige og korte.

Øvelsen har stått på det olympiske programmet siden OL i 1948 i St. Moritz.

## Slalåm i andre sammenhenger
Selv om slalåm først og fremst forbindes med å kjøre på ski, har uttrykket med tiden også blitt brukt om andre typer konkurranser der man må passere en bane eller løype i sikksakk, for eksempel slalåm-padling (kajakk), vindsurfing, rullebrett etc.

Uttrykket «å kjøre slalåm» kan også brukes i overført betydning. Det beskriver da å ta seg fram ved å smyge seg utenom problemer og hindringer underveis, for eksempel i karrieresammenheng.
Super-G

**Super-G** (av engelsk ***super giant slalom***, det vil si «super-storslalåm») er en konkurransegren i alpin skiidrett der utøveren skal ta seg ned en bakke på ski og i likhet med slalåm passere mellom oppsatte porter. 

Sammen med utfor regnes super-G som en fartsdisiplin, i motsetning til de tekniske disiplinene slalåm og storslalåm. Sammenliknet med slalåm og storslalåm er portene i super-G satt opp med større avstand, og bakken er lengre. Dermed ligner super-G-løyper mer på utfor-løyper, men har flere svinger. 

Super-G ble introdusert i Crans-Montana i 1987. Pirmin Zurbriggen vant herrenes renn, mens Maria Walliser vant kvinnenes renn.

Øvelsen har stått på det olympiske programmet siden OL i 1988 i Calgary.

## Se også
*Slalåm
*Storslalåm
*Utfor
*Alpin kombinasjon

## Referanser
Sult-prisen

**Sult-prisen** er en litterær pris som fra 1998 utdeles av Gyldendal Norsk Forlag. Den ble utdelt årlig til 2016, deretter deles den ut annethvert år. Ifølge statuttene skal prisen gå til et eminent yngre forfatterskap, uavhengig av hvilket forlag forfatteren er tilknyttet. Prisen er på 250&nbsp;000 kroner.

## Prisvinnere

*1998 – Jonny Halberg
*1999 – Hanne Ørstavik
*2000 – Thure Erik Lund
*2001 – Øyvind Rimbereid
*2002 – Trude Marstein
*2003 – Tone Hødnebø
*2004 – Nils-Øivind Haagensen
*2005 – Pedro Carmona-Alvarez
*2006 – Steinar Opstad
*2007 – Kyrre Andreassen
*2008 – Carl Frode Tiller
*2009 – Gunnhild Øyehaug
*2010 – Ingrid Storholmen
*2011 – Gaute Heivoll
*2012 – Ingvild H. Rishøi
*2013 – Eirik Ingebrigtsen
*2014 – Alfred Fidjestøl
*2015 – Lars Petter Sveen
*2016 – Johan Harstad
*2018 – Maria Parr
*2020 – Morten Langeland
*2022 – Maria Navarro Skaranger
*2024 – Kathrine Nedrejord

## Referanser


## Eksterne lenker
*
Dmitrij Mendelejev

**Dmitrij Ivanovitsj Mendelejev** (russ. Дмитрий Иванович Менделеев; født  i Tobolsk i Russland, død  i St. Petersburg) var en russisk kjemiker, best kjent for å ha vært en av to som laget det første utkastet til periodesystemet (1869). I motsetning til andre bidragsytere til periodesystemet klarte Mendelejev å forutsi egenskapene til grunnstoffer som ennå ikke hadde blitt oppdaget. I flere tilfeller satte han også spørsmålstegn ved riktigheten til de aksepterte atomvektene på bakgrunn av at de ikke samsvarte med de lovene man kjente til.

Mendelejevbreen på Svalbard er oppkalt etter ham, likeledes også Mendeleevbreen i Antarktis.

## «Periodesystemets far»
Mendelejev vokste opp i en stor søskenflokk i Sibir. Faren var rektor på en videregående skole, men ulykker innhentet stadig familien. Først ble faren blind og måtte slutte å arbeide. Moren gjenåpnet og drev en gammel glassfabrikk, men faren døde, og fabrikken brant ned. 

Mendelejev fikk tidlig et stipend ved Universitetet i St. Petersburg, der han senere ble professor. Han tok studiene svært alvorlig og fikk tidlig priser for sitt allsidige arbeid. Han var opptatt av teknologiske spørsmål, blant annet utnyttelsen av kull, olje og salt. Læreverket *Principles of chemistry* kom i mange opplag og ble oversatt til flere språk. 

Mendelejev var også på andre områder forut for sin tid. Han opponerte sterkt mot at kvinner ikke hadde adgang til å studere ved universitetene. Naturvitenskapens svake stilling i den videregående skolen sammenliknet med de døde språkene gresk og latin, var han også sterkt imot. Dette bidro til at han ble mindre verdsatt i hjemlandet enn i utlandet. 

I 1869 klarte han å konstruere et periodesystem bygd på de 63 grunnstoffene som da var kjent. Han forbedret periodesystemet flere ganger i årene framover. Han forutså i tillegg eksistensen av flere ukjente grunnstoffer og kunne komme med detaljerte egenskaper til de ukjente stoffene. Et eksempel er grunnstoffet gallium. Først da grunnstoffene som Mendelejev hadde forutsett egenskapene til, ble oppdaget, begynte kjemikerne å ta periodesystemet på alvor. Det periodesystemet som han utviklet i 1872, ble brukt i lærebøker i nesten 80 år.

Mendelejevs periodesystem var basert på grunnstoffenes økende atommasser. I dette systemet framkom en slags *perioder* (vannrette linjer) der for eksempel grunnstoff nr. 1 i en periode liknet grunnstoff nr. 1 i den etterfølgende perioden. Slik oppsto det *grupper* eller familier av grunnstoffer som liknet hverandre i viktige kjemiske og fysiske egenskaper. 

## Priser (utvalg)
* 1905 – Copleymedaljen

## Referanser
Main

**Main** er ei elv i Tyskland. Den renner gjennom delstatene Bayern og Hessen og er 527 km lang. Main er sammen med Mosel den viktigste sideelva til Rhinen. Gjennom Main-Donaukanalen er den forbundet med Donau. Main begynner ved Kulmbach, der den Hvite Main og den Røde Main renner sammen. Navnet Main er en forvanskning av Mogonos, en keltisk elvegud.

Main er seilbar 396 km fra Bamberg, og er en viktig europèisk transportåre. Viktige sideelver er Fränkische Saale, Tauber og Nidda.

Den største byen ved Main er Frankfurt am Main. Andre byer den passerer er Burgkunstadt, Lichtenfels, Staffelstein, Hallstadt, Zeil, Hassfurt, Schweinfurt, Volkach, Kitzingen, Marktbreit, Ochsenfurt, Würzburg, Karlstadt, Gemünden, Lohr, Marktheidenfeld, Wertheim, Miltenberg, Obernburg, Aschaffenburg, Seligenstadt, Hanau, Offenbach am Main, Frankfurt am Main, Hattersheim, Flörsheim, Rüsselsheim am Main. Den løper sammen med Rhinen ved Wiesbaden og Mainz.

## Bilder

Kitzingen_Stadtbild.jpg|Main ved Kitzingen
Schaumainkai, Frankfurt.jpg|Main renner gjennom det sentrale Frankfurt am Main
Ffm-skyline008.jpg|Main i Frankfurt
Marienberg wuerzburg.jpg|Den gamle hovedbrua og festningen Marienberg i Würzburg
Freudenberg am Main.jpg|Freudenburg
JuliusBeckmannMainFrankfurt gobeirne.jpg|Skipsfart på Main
Frankfurter Mainbruecken.jpg|Frankfurt am Main
Hoechster Mainpanorama August 2007.jpg|


## Referanser
Evanger

**Evanger** er en tidligere selvstendig kommune i Hordaland fylke som fra 1837 var del av Voss formannskapsdistrikt.

1. januar 1885 ble Evanger skilt ut fra Voss som egen kommune. Evanger hadde da 2&nbsp;045 innbyggere.

1. januar 1964 ble det meste av Evanger (unntatt Bergsdalen og Eksingedalen) med 1&nbsp;075 innbyggere slått sammen med Voss og Vossestrand til den nye Voss kommune. 

Fra samme dato ble resten av kommunen (kretsene Bergsdalen og Eksingedalen) med 251 innbyggere samt deler av Bruvik og Modalen kommuner slått sammen til den nye Vaksdal kommune.

Evanger er også navnet på tettstedet som fra 1964 inngår i Voss kommune. Tettstedet brant ned til grunnen i 1923, kirken ble reddet.


Fil:Traditional Norwegian houses at Evanger.jpg|Husrekker i Evanger
Fil:Knute Nelson memorial sign in Evanger.jpg|Minnesmerke over Knute Nelson i Evanger


## Referanser
Theo Koritzinsky

**Theo Müller Koritzinsky** (født 1941) er en norsk statsviter og  SV-politiker.

Han var leder i Sosialistisk Venstreparti 1983–1987 samt leder i Sosialistisk Ungdomsforbund 1965–1966. Han var stortingsrepresentant fra Oslo 1985–1993.

Koritzinsky ble magister i statsvitenskap 1968 og arbeidet som universitetslektor ved Universitetet i Oslo 1969-75. Han var lektor, senere førsteamanuensis, ved Sagene lærerhøgskole / Høgskolen i Oslo fra 1975 til 2009. Han sa opp denne stillingen på grunn av byråkratiseringen ved høyskolen. Han har gitt ut flere bøker, både innen politikk, fagdidaktikk og skolebøker; blant annet *Samfunnskunnskap. Fagdidaktisk innføring* (2006).

Han har vært gift med Oslo-politikeren Kari Pahle. Hans far var kirurgen og sykehusdirektøren Ephraim Wolff Koritzinsky.

På slutten av 1950-årene var Koritzinsky en aktiv aker og deltok i junior-EM i både Liezen i Østerrike i ultimo januar 1956 og i Oberhof i Øst-Tyskland i ultimo januar 1958.

## Referanser


## Eksterne lenker
* 
* 
*
Vossestrand

**Vossestrand** er en tidligere selvstendig kommune i Hordaland fylke som fra 1837 var del av Voss formannskapsdistrikt.

1. januar 1868 ble Vossestrand skilt ut fra Voss som egen kommune. Vossestrand hadde da 2 009 innbyggere.

21. august 1869 ble en ubebodd del av Voss overført til Vossestrand ved Kongelig resolusjon.

1. januar 1964 ble Vossestrand, det meste av Evanger kommune (unntatt Bergsdalen og Eksingedalen) samt Voss slått sammen til den nye Voss kommune. Vossestrand hadde ved sammenslåingen 1 573 innbyggere.


Hotel Stalheim – Vossestrand.jpg|Stalheim Hotel på Vossestrand.
2007 06 26 Vossestrand Stalheim 04.jpg|Sivlegarden på Stalheim der forfatter Per Sivle vokste opp. 


## Se også
*Liste over ordførere i Vossestrand
Afshan Rafiq

**Afshan Rafiq** (født 25. februar 1975 i Oslo) er en norsk politiker (H). Hun var innvalgt på Stortinget fra Oslo 2001–2005, og var Norges første faste stortingsrepresentant med ikke-vestlig innvandrerbakgrunn.

## Familiebakgrunn og utdannelse

Hun er datter av sporveisansatt Mohammed Rafiq (1947–) og lærer Khajasta Khatoon (1945–), begge pakistanske innvandrere. Afshan Rafiq er fra 2003 gift med forretningsmann og Høyre-politiker Aamir J. Sheikh. Giftermålet fikk oppmerksomhet i media på grunn av motstand fra Sheikhs familie. 

Rafiq har studiekompetanse fra Grefsen videregående skole fra 1994, og er cand.mag. med sosiologi, kriminologi og mellomfag i statsvitenskap fra Universitetet i Oslo fra 1999. Hun har påbegynte studier i medisin fra samme universitet. Som barn gikk hun også ett år på grunnskole i Pakistan, og er tospråklig med norsk og urdu. Hun var vikarlærer ved Grefsen og Kjelsås skoler 1995–1997.

## Politisk virke

Rafiq meldte seg inn i Unge Høyre i 1992. Hun var 1. nestleder i Sentrum Unge Høyre 1992–1995, ansatt i Oslo Høyre som valgkampsekretær i 1995, 1999 og 2001 samt medlem av Oslo bystyre 1995–2001. Hun var Oslos første kvinnelige bystyrerepresentant av pakistansk herkomst da hun ble innvalgt som 20-åring. Allerede i 1996 var hun på tale som kandidat til Stortinget. Rafiq var innvalgt på Stortinget fra Oslo 2001–2005 og ble således Norges første faste stortingsrepresentant med ikke-vestlig innvandrerbakgrunn. Athar Ali og Shahbaz Tariq hadde tidligere møtt som vararepresentanter. Med dette ble hun også den første innvandrerkvinnen. I denne perioden var hun medlem av Stortingets familie-, kultur- og administrasjonskomité. Siden 2005 har hun vært vararepresentant til Stortinget.

Hun har deltatt i flere utvalg knyttet til innvandringsspørsmål. Av hennes mange offentlige verv kan også nevnes dommer i Oslo forliksråd fra 2008, medlem av Kringkastningsrådet fra 2010, styremedlem ved Wergelandsenteret fra 2010, styremedlem i Akershus universitetssykehus HF fra 2012 og styremedlem i Sunnaas sykehus HF fra 2012.

## Selvbiografi
I 2008 ga Afshan Rafiq i samarbeid med journalisten Bente Bakken ut boken *Utfordringer og muligheter* på CappelenDamm forlag. I boken fortalte hun om sin egen bakgrunn og vei inn i politikken, og redegjorde for sitt politiske syn på saker som integrering og tvangsekteskap.

## Referanser


## Eksterne lenker
* 
* 
* 
*
Heidi Larssen

**Heidi Larssen** (født 1951) er en norsk politiker (H) og kommunal tjenestekvinne. 

Hun satt på Stortinget fra Oslo fra 2001 til 2005 og var medlem av Finanskomitéen. I perioden 2005–2009 var hun første vararepresentant.  

Heidi Larssen har vært leder i Oslo Høyre og finansbyråd i Oslo. Hun var bydelsdirektør i Bydel Grünerløkka fra 2006 til 2016.

## Referanser


## Eksterne lenker
*
Deutsches Eck

**Deutsches Eck** er en landtunge i Koblenz der hvor Mosel munner ut i Rhinen. I 1897 ble det bygget en monumental 37 meter høy rytterstatue av keiser Wilhelm I. Deutsches Eck ble i 2002 oppført på UNESCOs verdensarvliste som en del av Øvre mellomrhindal.

Erkebiskop Diether av Trier tilkalte i 1216 ridderne i den Den tyske orden til Koblenz og skjenket dem en del av landet ved Kastorkirken. Umiddelbart der hvor Mosel og Rhinen flyter sammen ble ordensprovinsens sete bygget. Denne ordensprovinsen var direkte underlagt stormesteren. Området hvor ordensridderne holdt til ble på folkemunne kalt *Deutscher Ordt* og senere *Deutsches Eck*. På 1800-tallet ble landtungen bygget på en bestående sandbanke for å skaffe en nødhavn ved Moselmundingen. I 1888 ble havnen nedlagt for å skaffe et representativt sted for rytterstatuen av Wilhelm I i den prøyssiske Rhinprovinsen. Dermed oppstod *Deutsches Eck* i sin nåværende form.

Minnesmerket var uttrykk for den wilhelmistiske tidsånd, og ble allerede i samtiden kritisert for sin overladede, nasjonalistiske symbolikk. Under den kalde krigen tjente det som statlig monument for den tyske enhet, og alle statene og de prøyssiske provinsenes (inkludert østprovinsenes) flagg ble satt opp. Selve Rytterstatuen var blitt ødelagt av en granat under annen verdenskrig, men ble restaurert i 1990. Monumentet er en viktig turistattraksjon, og området brukes ofte til forskjellige utendørsarrangementer som konserter.

## Eksterne lenker
* 
* Privat internettside om Deutsches Eck
Tauber

**Tauber** er en 130 km lang elv i Franken i Tyskland.  

Elven renner ut i Main. Navnet kommer av keltisk *dub* som betyr vann, i likhet med første stavelsen i Dublin (= mørkt vann). 

Viktige byer ved Tauber er Rothenburg ob der Tauber, Creglingen, Weikersheim, Bad Mergentheim og Tauberbischofsheim. Den munner ut i Main ved Wertheim am Main.

## Referanser
Mesterdetektiven Conan

|}
***Mesterdetektiven Conan*** (*Meitantei KONAN*) er en mangaserie tegnet av Aoyama Gosho. Serien er blitt oversatt til norsk av Egmont forlag og utkom fra 2004 frem til 2008 cirka én gang i måneden som tegneserieblad.

## Handling
Hovedpersonen Shinichi Kudō er en ung etterforsker/detektiv på 16 år. Han er Sherlock Holmes-fan og en fryktet forbryterjeger. En kriminell bande tvinger i ham en gift som de tror er dødelig, men som i virkeligheten har en mer bisarr effekt på mennesker: Det gjør ham ti år yngre. 

Den foryngede Shinichi tar navnet Conan Edogawa etter henholdsvis den japanske krimforfatteren Edogawa Ranpo og den engelske krimforfatteren Sir Arthur Conan Doyle. Han går i dekning hos Shinichis klassevenn Ran, som er forelsket i Shinichi, og hennes far, privatdetektiven Kogorō Mōri. 

Hverken Ran eller Mōri aner at Conan og Shinichi er samme person. Mens Conan prøver å finne ut mer om banden som forgiftet ham, løser han kriminalsaker som Mōri, og han selv blir blandet inn i. Dette gjør at Mōri blir en kjent detektiv, akkurat som Shinichi var tidligere.

## Utgivelser
Mesterdetektiven Conan finnes som manga, hvor det ble utgitt 31 bøker i Norge før serien gikk inn i 2008. På verdensbasis er det utgitt 99 bøker pr.  april 2021, og det eksisterer en anime hvor det finnes over 1000 episoder.

## Referanser


## Eksterne lenker
* 
*
Sørvågen

**Sørvågen** er et tettsted og et fiskevær i Moskenes kommune i Lofoten i Nordland. Tettstedet har  innbyggere per 1. januar , og ligger på sørøstsiden av Moskenesøya.

Næringsvirksomhet er hovedsakelig fiskeri og turisme. Stedet er et skolesenter og har dagligvarebutikker, fiskebruk, post, restaurant og en av de faste utstillingene til Norsk Telemuseum. Det går bilferje fra kirkestedet Moskenes til Bodø og Værøy/Røst.

I 1906 åpnet en radiotelegrafisamband mellom Sørvågen og Røst. Dette var det andre trådløse telegrafisambandet i verden og etablerte Sørvågen radiotelegrafstasjon som et viktig senter.

Siste soloppgang før mørketida er 10. desember og første soloppgang etter mørketida er 2. januar.

## Referanser
Artie Shaw

**Artie Shaw** (egentlig Arthur Jacob Arshawsky, født 23. mai 1910 i New York, død 30. desember 2004 i Los Angeles) var en USA-amerikansk jazzmusiker, klarinettist og bandleader.

Han vokste opp i New Haven, Connecticut og startet sin løpebane som klarinettist og saksofonist i det lokale «High School Band». I begynnelsen av 1930-tallet begynte hans profesjonelle karriere. I 1936 gjorde han plateopptak med Billie Holiday og Bunny Berigan. I 1937 grunnla han et storband som ble et av de mest kjente swingorkesterne. Hans største hit på denne tiden var «Begin the Beguine», kjent ble også «Lady Be Good». Under den andre verdenskrig ledet han et Big Band i US Navy, med dette tourte han 1943 og 1944 rundt i Stillehavet for å underholde troppene på liknende måte som Glenn Miller i Europa.

Sammen med Benny Goodman og Woody Herman var han en av de mest fremragende klarinettistene i swingepoken.

I 1954 trakk han seg tilbake fra musikklivet. Dette begrunnet han med at hans perfeksjonisme ellers ville «ta livet av ham». Han kunne da se tilbake på 30 år som yrkesmusiker. Han hadde bygd opp og ledet ni orkestre, tjent svært mye penger og tapt dem igjen. Han hadde ofte prøvd å gå nye veier i musikken, men «publikum ville bare høre "Begin the Beguine"», sa han senere.

Shaw ble i sin tid som musiker ofte kalt «den intellektuelle Big Band Leader». I stedet for å spille begynte han å skrive. Hans selvbiografi *The Trouble with Cinderella* og noen novellesamlinger hører til hans publikasjoner. Han betegnet seg selv som «en svært vanskelig person», og var gift åtte ganger, blant annet med Lana Turner og Ava Gardner som han giftet seg med i 1945. 

Han har en stjerne på Hollywood Walk of Fame. I 2004 fikk han Lifetime Achievement Grammy Award for sitt livsverk.  

## Referanser


## Eksterne lenker
* 
* 
*
Julsundet

**Julsundet** er det om lag 15 kilometer lange sundet mellom Molde, Aukra og Fræna kommuner på fastlandet på Romsdalshalvøya og øyene Otrøya i Molde kommune og Gossa i Aukra kommune i Romsdal i Møre og Romsdal. Sundet har orientering nord–sør, og sør for det ligger Moldefjorden, mens det på nordsiden munner ut i Buadjupet mellom Bjørnsund og Bud ytterst mot Norskehavet. 

Nabolag i Julsundet (nord–sør): Gjeldvika, Bakken, Lauvåsen, Hollingen, Haugen, Sætra, Matberget, Fanghol, Hola, Vollan og Eidskrem 

Julsundet, som er navnet på fastlandsdelen av Aukra kommune, er den delen av kommunen med størst befolkningsvekst de siste årene. Samtidig har det vært en nedgang i folketallet på øya Gossen noe som har ført til et relativt stabilt innbyggertall i kommunen, i overkant av 3&nbsp;000 innbyggere.  

## Referanser
384 f.Kr.

## Fødsler
*Aristoteles, gresk filosof og biolog (d. 322 f.Kr.)
*Demosthenes, gresk taler (d. 322 f.Kr.)
Fannefjorden

**Fannefjorden** er en forlengelse av Moldefjorden i Molde kommune i Møre og Romsdal. Den er cirka 25&nbsp;kilometer lang (mellom Molde sentrum og Osen) og er en gren av Romsdalsfjorden regnet som hele fjordsystemet innenfor Dryna, i det denne passerer Årø og Bolsøya. Den går østover avgrenset av stranda mellom Molde og Kleive via Røbekk og Hjelset i nord, og Skålahalvøya og Bolsøya. Den har et areal på 48 km2 og volum på 1,7 km3 med største dyp på 78 meter og grunneste terskel på 30 meters dyp. Ved Årø (flyplassen) og Skjevika/Talset er det terskler på 45 og 49 meter, mens terskelen mot hovedfjorden utenfor er 30 meter. Åpningene mot hovedfjorden er relativt brede og dype gir god forbindelse til bassengene utenfor; det er generelt god oksygenmetning også dypest i det indre bassenget. Fjorden får i gjennomsnitt tilført 14 m3/s ferskvann fra land, tilførselen er størst i mai og minst i juli. Innerst i fjorden er Osen naturreservat. Fjorden har gitt navn til Fannestranda (nordsiden av fjorden mellom Molde sentrum og Oppdøl), den gamle gården Fannbostad og en tidligere rettskrets Fanne åtting. Fannestranda ble under nasjonalromantikken på 1800-tallet populært feriested for velstående og ble besøkt av kunstnere blant andre Hans Gude. Navnets opphav er usikkert og kan komme av *Fǫrn* (i betydningen ferjested), et antatt tidligere navn på Oselva.

Fjorden er forholdsvis smal, og krysses av Fannefjordstunnelen mellom Årø (ved flyplassen) og Bolsøya. Inntil Fannefjordstunnelen (som del av Skålavegen) åpnet gikk det bilferge i sambandet Lønset–Grønnes (til juni 1991) og Molde–Bolsøya (til desember 1990). Tunnelen går ned til 100 meter under havet og fjorden er omkring 50 meter dyp på stedet. Den Trondhjemske postvei fulgte nordsiden av fjorden der E39 går (strekningen ble hovedvei i 1825 og riksvei i 1931). Fra slutten av 1800-tallet gikk det dampbåt Ålesund-Molde-Hjelset/Eide; båtruten langs fjorden ble lagt ned i 1929. Det ble sammenhengende vei rundt fjorden i 1931. Fylkesvei 62 går til Kleive og fylkesvei 6234 går mellom Kleive og Osen og langs sørsiden av fjorden.

## Referanser




## Eksterne lenker
*
Langfjorden

**Langfjorden** kan vise til:

*Langfjorden (Møre og Romsdal) – en arm av Romsdalsfjorden i Møre og Romsdal
*Langfjorden (Brønnøy) – den innerste delen av Velfjorden i Brønnøy kommune i Nordland.
*Langfjorden (Skjervøy) – en fjord på Arnøya i Skjervøy kommune i Troms.
*Langfjorden (Loppa) – en fjord i Loppa kommune i Finnmark.
*Langfjorden (Alta) – en arm av Altafjorden i Alta kommune i Finnmark.
*Langfjorden (Måsøy) – en fjord på Rolvsøya i Måsøy kommune i Finnmark.
*Langfjorden (Gamvik) – en arm av Tanafjorden i Gamvik kommune i Finnmark.
*Langfjorden (Sør-Varanger) – en arm av Bøkfjorden i Sør-Varanger i Finnmark.
Moldefjorden

**Moldefjorden** er navnet på to fjorder i Norge:

*Moldefjorden (Molde) &ndash; en del av Romsdalsfjorden i Molde kommune i Møre og Romsdal.
*Moldefjorden (Selje) &ndash; en fjord i Selje kommune i Sogn og Fjordane.